*A határozati javaslatok elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*126. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*A 8/2017. (IV. 28.)* *önk.-i rendelet módosítása*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság: 2017. 05. 30.  KOIS Bizottság: 2017. 05. 29.  Szociális Bizottság: 2017. 05. 30. |

**Tisztelt Képviselő- testület!**

A képviselő-testület a 2017. április 26-ai ülésén módosította a lakások, helyiségek bérletéről, valamint elidegenítésük szabályairól szóló önkormányzati rendeletét, melyet átfogó módosítására tekintettel újraalkotott, és a korábbi rendeletet hatályon kívül helyezte. A 8/2017. (IV. 28.) önk.-i rendelet 2017. június 1-jével lép hatályba.

A BÁT-KOM 2004 Kft. 2017. május 17-én érkezett tájékoztatása szerint a lakások komfortfokozatára vonatkozó korábbi adatszolgáltatása téves adatokon alapult, így azok a rendeletben helytelenül kerültek rögzítésre.

A jogalkotásról szóló 2010. évi CXXX. törvény 9. § (2) bekezdése értelmében, ha a szabályozás célja másként nem érhető el, a jogalkotói hatáskörrel rendelkező szerv jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

Természetesen a szabályozás célja, hogy a lakások komfortfokozata helyesen kerüljön rögzítésre a rendeletben, ezért javasolom négy lakás vonatkozásában (Budai u. 56-58. I/3., I/4., II/7., II/8.) a komfortfokozat módosítását komfortosról összkomfortosra. Ennek megfelelően a rendelet 1. mellékletének módosítása indokolt. Továbbá ennek következtében a költségelven bérbe adható lakáskategória bérleti díjának meghatározásáról rendelkező szakasz módosítása is szükséges, melybe visszaemelésre kerülne – az egyébként még jelenleg is hatályos – összkomfortos lakástípus esetén fizetendő bérleti díj összege.

Végül az átmeneti rendelkezések kiegészítésére teszünk javaslatot, mely szabályozás lehetővé tenné, hogy a korábban szolgálati lakásként kiutalt lakások bérleti díjai 2017. december 31. napjáig alkalmazhatóvá váljanak.

Kérem az előterjesztés megvitatását és a rendelet tervezet elfogadását.

**HATÁSVIZSGÁLAT**

**lakások, helyiségek bérletéről, valamint elidegenítésük szabályairól szóló 8/2017.(IV.28.) önkormányzati rendelet módosításáról szóló** **önkormányzati rendelet-tervezethez**

A rendelet meghozatalára a szabályozás céljának elérése érdekében van szükség, mely a korábban megalkotott rendelet pontosításával érhető el.

**A rendelet tervezet részletes indokolása:**

Az 1. §-hoz:

A szakasz a költségelven bérbe adható lakások esetén visszaemeli – az egyébként még jelenleg is hatályos – az összkomfortos lakástípusra alkalmazandó bérleti díj összegét.

A 2. §-hoz:

A szabályozás lehetővé teszi, hogy a korábban szolgálati lakásként kiutalt lakások bérleti díjai 2017. december 31. napjáig alkalmazhatók legyenek.

A 3. §-hoz:

A mellékletek cseréjével a lakások komfortfokozatának helyesbítésére kerül sor.

A 4. §-hoz:

A szakasz hatályba léptető rendelkezést tartalmaz.

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a képviselő-testület saját döntésén alapul

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak

**Véleményeztetés:** A rendelet-tervezetet az SZMSZ-nek megfelelően valamennyi bizottság véleményezi.

*BÁTASZÉK Város Önkormányzat Képviselő-testületének*

…./2017.(V. 31.) önkormányzati r e n d e l e t –t e r v e z e t e

**lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendelet módosításáról**

Bátaszék Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. mellékletében, a jogalkotásról szóló 2010. évi CXXX. törvény 9. § (2) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§** A lakások, helyiségek bérletéről, valamint elidegenítésük szabályairól szóló 8/2017.(IV.28.) önkormányzati rendelet (továbbiakban: Rendelet) 10. § (1) bekezdés a) pontja helyébe a következő rendelkezés lép:

„a) *Költségelven bérbe adott lakások*:

aa) összkomfortos: ***572.-*** ***Ft/m2/hó***

ab) komfortos: ***402.- Ft/m2/hó***”

1. **§** A Rendelet 47. §- a a következő (5) bekezdéssel egészül ki:

„(5) A korábban kiutalt szolgálati lakásokra megállapított, 2017. január 1-jétől hatályos bérleti díjakat 2017. december 31. napjáig alkalmazni kell.”

1. **§** A Rendelet 1. melléklete helyébe jelen rendelet 1. melléklete lép.
2. § E rendelet *2017. május 31. napján …. órakor* lép hatályba.

***B á t a s z é k* ,** 2017. május 31.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2017. május 31-én … órakor kihirdetve!

Kondriczné dr. Varga Erzsébet

jegyző

1. melléklet a /2017. (V. 31.) önk.-i rendelethez

**Költségelven bérbe adott lakások jegyzéke, komfortfokozata**

- Bátaszék, Budai utca 56 - 58.

1. emelet 1. komfortos

1. emelet 2. komfortos

1. emelet 3. összkomfortos

1. emelet 4. összkomfortos

2. emelet 5. komfortos

2. emelet 6. komfortos

2. emelet 7. összkomfortos

2. emelet 8. összkomfortos

- Bátaszék, Hunyadi u. 2/A.

fsz. 1. komfortos

fsz. 2. komfortos

fsz. 3. komfortos

1. emelet 1. komfortos

1. emelet 2. komfortos

1. emelet 3. komfortos

-Bátaszék, Ady E. u. 27. komfortos